ddrg/super_eurlex huggingface dataset:
Virallinen lehti nro C 065 , 04/03/1996 s. 0164



B4-0205 ja 0233/96 Päätöslauselma Silvia Baraldinin vangitsemisesta Amerikan yhdysvalloissa Euroopan parlamentti, joka - ottaa huomioon 17. marraskuuta 1994 antamansa päätöslauselman ((EYVL C 341, 5.12.1994, s. 173)) Italian kansalaisen Silvia Baraldinin vangitsemisesta Amerikan yhdysvalloissa, A. on huolestunut tällä hetkellä Danburyn osavaltiovankilassa (Connecticut) vangittuna olevan Silvia Baraldinin terveydentilan merkittävästä huononemisesta, B. ottaa huomioon laajalti levinneen kansainvälisen yleisen mielipiteen, että Silvia Baraldini pitäisi siirtää italialaiseen vankilaan Strasbourgin yleissopimuksen mukaisesti, jonka Italia ja Yhdysvallat ovat allekirjoittaneet, C. ottaa huomioon tapauksen muuallakin kuin Italiassa herättämän laajan yleisen kiinnostuksen; 1. Pyytää presidentti Clintonia ja Yhdysvaltojen oikeusministeriä Janet Renoa järjestämään välittömästi Silvia Baraldinin siirron vankilaan Italiaan; 2. Pyytää, että Silvia Baraldinille annetaan kaikki hänen tarvitsemansa hoito hänen vakavan terveydentilansa huomioon ottamiseksi; 3. Katsoo, että Yhdysvaltojen ja Italian hallitusten olisi edistettävä Euroopan neuvoston toimivaltaisen elimen toteuttamaa välitystoimintaa Strasbourgin yleissopimuksen 23 artiklan mukaisesti; 4. Kehottaa puhemiestään välittämään tämän päätöslauselman neuvostolle, komissiolle, Italian hallitukselle ja Yhdysvaltojen presidentille.
Virallinen lehti nro C 065 , 04/03/1996 s. 0168



B4-0147, 0156, 0175, 0180, 0193, 0222 ja 0236/96 Päätöslauselma Nigerin tilanteesta Euroopan parlamentti, joka - muistuttaa mieliin aikaisemmat päätöslauselmansa Nigeristä, A. on järkyttynyt Nigerissä tapahtuneesta sotilasvallankaappauksesta, joka keskeytti äkillisesti demokratisointiprosessin, joka pantiin alulle vuonna 1993 järjestämällä presidentinvaalit ja parlamenttivaalit, B. katsoo, että Euroopan unionin ulkopolitiikan olisi keskityttävä puolustamaan demokratiaa ja ihmisoikeuksia, C. muistuttaa mieliin, että köyhyys ja taloudellisten ja sosiaalisten tulevaisuudennäkymien puute ovat pahimpia esteitä demokratisointiprosessien tiellä, D. katsoo, että vallankaappaajien asettama siviilihenkilöistä muodostuva hallitus ei missään nimessä riitä takeeksi, E. katsoo, että Nigerissä on vallalla koleraepidemia ja että maan itä- ja pohjoisosia uhkaa nälänhätä, F. ilmaisee huolestuneisuutensa siitä, että Nigerin sotilasvallankaappaus saattaa keskeyttää neuvottelut tuareg-yhteisön kanssa sekä sovinnontekoprosessin tämän paimentolaiskansan kanssa, jota Nigerin armeija on sortanut jo monta vuotta, G. ilmaisee huolestuneisuutensa koko alueen vakauden mahdollisesta järkkymisestä; 1. Tuomitsee 27. tammikuuta 1996 suoritetun vallankaappauksen, joka on pysäyttänyt maan demokratisointiprosessin; 2. Pyytää oikeusvaltion ja perustuslain palauttamista voimaan mahdollisimman pian, sillä demokraattiset valtiot ja kansainväliset järjestöt eivät missään tapauksessa voi hyväksyä tämänhetkistä tilannetta; 3. Tukee unionin päätöstä keskeyttää kaikki kehitysapu, lukuun ottamatta hätäapua sekä väestön kaikkein köyhimmille osille suunnattua apua, ja pyytää komissiota toimittamaan kiireellisesti humanitaarista apua kolerasta ja nälänhädästä kärsivien väestönosien auttamiseksi; 4. Kehottaa komissiota ja neuvostoa käyttämään kaikkia diplomaattisia ja poliittisia painostuskeinoja perustuslain voimaan palauttamiseksi Nigerissä; 5. Vaatii tuareg-yhteisön ihmisoikeuksien ja vähemmistöjen oikeuksien kunnioittamista ja varoittaa, että perääntyminen tuaregeja koskevan asian ratkaisussa keskeyttää pakolaisten paluun ja jo nyt heikoissa kantimissa olevan sovinnontekoprosessin; 6. Kehottaa puhemiestään välittämään tämän päätöslauselman komissiolle, neuvostolle, jäsenvaltioiden hallituksille, Yhdistyneiden kansakuntien turvallisuusneuvostolle, OAU:n pääsihteeristölle ja Nigerin hallitukselle.
Virallinen lehti nro C 065 , 04/03/1996 s. 0169



B4-0144/96 Päätöslauselma Hérault-departementin (Ranska) tulvista Euroopan parlamentti, joka A. ottaa huomioon rankkasateiden 28. tammikuuta 1996 Hérault-departementissa ja erityisesti Béziersin alueella aiheuttamat vakavat tulvat, B. katsoo, että neljä ihmistä, joista kaksi oli lapsia, hukkui ja muita on ilmoitettu kadonneiksi, C. katsoo, että tulvat aiheuttivat huomattavia vaurioita tieverkolle, rautateille, taloille, pienille ja keskisuurille yrityksille sekä maanviljelykselle, D. katsoo, että tulvien vaikutuksia on pahentanut riittämätön ympäristön hallinta, erityisesti läpäisemättömien maa-alueiden lisääntyminen, soiden ojitus ja riittämättömät patoaltaat; Euroopan parlamentti, joka 1. Esittää uhrien perheille syvän pahoittelunsa ja tuo julki myötätuntonsa tulvien kohteeksi joutuneita yhteisöjä kohtaan; 2. Kiinnittää komission huomion vahinkojen laajuuteen ja kehottaa sitä yhteisön solidaarisuuden merkiksi myöntämään hätäapua tulvista kärsineille ihmisille; 3. Kehottaa komissiota tarjoamaan rakennepoliittista rahoitusta tarvittavaan jälleenrakennukseen ja infrastruktuurityöhön; 4. Katsoo, että olisi ryhdyttävä tehokkaampiin toimiin tällaisten katastrofien ehkäisemiseksi ja riskien vähentämiseksi, esim. vuoristoalueiden uudelleen metsittämisellä ja suoalueiden suojelulla sekä lisäämällä patoaltaiden määrää ja rajoittamalla läpäisemättömien alueiden laajuutta; 5. Kehottaa puhemiestään välittämään tämän päätöslauselman neuvostolle, komissiolle ja Ranskan hallitukselle.
Virallinen lehti nro C 249 , 25/09/1995 s. 0158



B4-1013 ja 1026/95 Päätöslauselma Harry Wun vangitsemisesta Euroopan parlamentti, joka A. ottaa huomioon, että Harry Hongda Wu, joka oli pitkään poliittinen vanki Kiinassa ja on nyt Yhdysvaltain kansalainen, todisti parlamentin ihmisoikeuksien alivaliokunnassa liittyen mietintöön, johon parlamentin 9. helmikuuta 1994 antama päätöslauselma ihmisoikeuksien kunnioittamisesta ja vankien ja lasten taloudellisesta hyväksikäytöstä maailmassa ((EYVL C 61, 28.2.1994, s. 106)) perustuu, B. ottaa huomioon, että Wu matkusti Kiinaan voimassaolevalla Yhdysvaltain passilla, jossa oli voimassaoleva Kiinan viisumi, ja joutui Kiinan viranomaisten pidättämäksi saapuessaan maahan Kazakstanista, kuten Yhdysvaltain suurlähetystölle Pekingissä ilmoitettiin 23. kesäkuuta 1995, C. ottaa huomioon, että kiinalaisviranomaiset syyttivät Wuta virallisesti 8. heinäkuuta 1995 vakoilusta, salaisten tietojen ostamisesta ja salaisten asiakirjojen varastamisesta, ja hän on vaarassa saada elinkautisen vankeustuomion, D. ottaa huomioon, että Harry Wu on tunnettu ihmisoikeusaktivisti ja arvostelee Kiinan rangaistusjärjestelmää, joka paremmin tunnetaan nimellä Laogai, ja että hänet nimitettiin ranskalaisen Bègles'n kaupungin kunnia-kansalaiseksi 17. maaliskuuta 1995, E. ottaa huomioon, että suhteissaan kolmansiin maihin Euroopan unioni korostaa erityisesti ihmisoikeuksien kunnioittamisen periaatetta; Euroopan parlamentti, joka 1. Tuomitsee Harry Wun pidätyksen ja vaatii, että hänet vapautetaan välittömästi ja ehdoitta; 2. Pyytää komissiota ja neuvostoa käyttämään vaikutusvaltaansa Wun turvallisuuden ja hyvinvoinnin varmistamiseksi ja hänen vapauttamisensa takaamiseksi; 3. Kehottaa puhemiestään välittämään tämän päätöslauselman neuvostolle ja komissiolle sekä Yhdysvaltain ja Kiinan kansantasavallan hallituksille.
Virallinen lehti nro C 323 , 04/12/1995 s. 0121



B4-1405/95 Päätöslauselma pyörremyrsky «Angelan» aiheuttamista tuhoista Luzonin saarella Filippiineillä Euroopan parlamentti, joka A. on saanut tietää Luzonin saarella, Filippiineillä perjantaina 3. marraskuuta 1995 raivonneen pyörremyrsky «Angelan» tuhoisista seurauksista, B. valittaa useiden satojen ihmisten kuolemaa ja katoamista sekä tuhansien ihmisten loukkaantumista, C. ottaa huomioon, että pyörremyrsky «Angela» on tuhonnut yli 300 000 asuntoa alueella, ja että yli 250 000 ihmistä on joutunut jättämään kotinsa, D. ottaa huomioon, että pyörremyrsky on tuhonnut huomattavan määrän siltoja ja teitä sekä keskeisiä maanviljelyn ja viestintäyhteyksien infrastruktuureja; Euroopan parlamentti, joka 1. Ilmaisee osanottonsa uhrien omaisille ja Filippiinien hallitukselle; 2. Pyytää komissiota, ottaen huomioon katastrofin laajuuden, myöntämään huomattavaa hätäapua onnettomuuden uhreille sekä Filippiinien viranomaisille pyörremyrskyn tuhoaman julkisen ja yksityisen omaisuuden jälleenrakentamisen mahdollistamiseksi; 3. Kehottaa puhemiestään välittämään tämän päätöslauselman komissiolle ja Filippiinien hallitukselle.
Virallinen lehti nro C 269 , 16/10/1995 s. 0179



B4-1130, 1131, 1139, 1154, 1166 ja 1171/95 Päätöslauselma hirmumyrskyjen LUIS ja MARYLIN aiheuttamista tuhoista Antilleilla Euroopan parlamentti, joka A. ottaa huomioon tuhoja aikaansaaneiden, voimakkaiden tuulien ja rankkojen sateiden saattamien hirmumyrskyjen rajuuden syyskuussa 1995 Antillien saarilla, erityisesti Saint Barthelemyllä, Saint-Martinilla, Guadeloupella ja Martiniquella, B. katsoo, että ihmisille, yhteiskunnalle ja taloudelle aiheutuneet vahingot ovat suunnattomat, varsinkin, kun suuri osa saarten positiivisesta talouskehityksestä väheni olemattomiin, C. ottaa huomioon, että hirmumyrskyt LUIS ja MARYLIN jättivät jälkeensä kuolleita, kadonneita ja tuhansittain kodittomia, D. ottaa huomioon rannikkojen infrastruktuureille, julkisille rakennuksille, asunnoille, maanviljelylle ja varsinkin banaaniviljelmille aiheutuneiden vahinkojen laajuuden; Euroopan parlamentti, joka 1. Ilmaisee osanottonsa kansoille, joita pyörremyrskyt kohtasivat; 2. Pyytää komissiota myöntämään tuntuvan summan suoran avun antamiseksi kyseisille saarille tänä vaikeana aikana; 3. Pyytää komissiota tutkimaan, voitaisiinko yhteisön rakennerahastoja käyttää vakavasti vahingoittuneiden infrastruktuurien, asuntojen ja viljelmien jälleenrakennukseen alueella yleisten hirmumyrskyjen tuhoisien seurausten korjaamiseksi; 4. Pyytää kaikkia apua myöntäviä viranomaisia huolehtimaan avun myöntämisestä siten, että laittomien työntekijöiden tilanteeseen kiinnitetään erityistä huomiota heidän ihmisarvoisen kohtelunsa varmistamiseksi; 5. Pyytää komissiota ilmoittamaan parlamentille avun myöntämisestä; 6. Kehottaa puhemiestään välittämään tämän päätöslauselman neuvostolle, komissiolle, jäsenvaltioiden hallituksille sekä AKT-EU-yhteiskokoukselle ja AKT-EU-ministerineuvostolle.
Virallinen lehti nro C 308 , 20/11/1995 s. 0060



B4-1294/95 Päätöslauselma postipalvelujen yhtenäismarkkinoiden toteuttamisesta Euroopan parlamentti, joka - ottaa huomioon työjärjestyksensä 37 artiklan 2 kohdan, - ottaa huomioon komission vihreän kirjan postipalvelujen yhtenäismarkkinoiden kehittämisestä (KOM(91)0476), - ottaa huomioon 22. tammikuuta 1993 ((EYVL C 42, 15.2.1993, s. 240)) antamansa asiaa koskevan päätöslauselman, jossa se pyysi komissiota tekemään ehdotuksia postipalvelujen yhtenäismarkkinoiden luomiseksi, - ottaa huomioon 25. kesäkuuta 1993 antamansa päätöslauselman postipalvelujen yhtenäismarkkinoista ((EYVL C 194, 19.7.1993, s. 397)) ja 29. lokakuuta 1993 antamansa päätöslauselman postipalveluista ((EYVL C 315, 22.11.1993, s. 643)), - ottaa huomioon Euroopan parlamentin hyväksymät päätöslauselmat lainsäädäntöohjelmasta, - ottaa huomioon komission ja Euroopan parlamentin sopimat «toimintaohjeet», jotka hyväksyttiin 15. maaliskuuta 1995 ((EYVL C 89, 10.4.1995, s. 69)), - ottaa huomioon ehdotuksen komission direktiiviksi yhteisön postipalvelujen yhteisistä säännöistä ja postipalvelujen laadun parantamisesta (KOM(95)0227), - ottaa huomioon tiedonantoluonnoksen kilpailusääntöjen soveltamisesta postipalveluissa ja erityisesti tiettyjen postipalveluja koskevien kansallisten toimenpiteiden arvioinnista, A. katsoo, että tiedonantoluonnoksessa ei oteta huomioon ehdotusta komission direktiiviksi yhteisön postipalvelujen kehitystä koskevista yhteisistä säännöistä; B. katsoo, että tiedonantoluonnoksen oikeudellisena perustana pidetään 90 artiklan 3 kohtaa, kun taas direktiiviin sovelletaan 100 a artiklaa; 1. Pyytää komissiota peruuttamaan tiedonantoluonnoksensa kilpailusääntöjen soveltamisesta postipalveluihin ja erityisesti tiettyjen postipalveluja koskevien valtion toimenpiteiden arvioinnista; 2. Kehottaa puhemiestään välittämään tämän päätöslauselman neuvostolle, komissiolle, talous- ja sosiaalikomitealle, alueiden komitealle, jäsenvaltioiden hallituksille ja parlamenteille sekä asianosaisille ammattiyhdistyksille.
Virallinen lehti nro C 287 , 30/10/1995 s. 0210



B4-1227/95 Päätöslauselma Surinamin trooppisten metsien hävittämisestä Euroopan parlamentti, joka A. ottaa huomioon Surinamin hallituksen suunnitelmat myöntää kolme 1 150 000 hehtaarin maa-aluetta indonesialaisille MUSA- ja SURIATLANTIC-yrityksille sekä malesialaiselle BERJAYA-yritykselle, B. ottaa huomioon maailman luonnonvarainstituutin (World Resources Institute) selvityksen nimeltä: «Selkä seinää vasten Surinamissa», jonka alaotsikko on «Kriisissä olevan maan metsäpolitiikka», C. jakaa aidon huolen ja ottaa huomioon maailman luonnonvarainstituutin, Amerikan valtioiden välisen kehityspankin (IDB), Euroopan unionin, Yhdistyneiden kansakuntien kehitysohjelman, Ruotsin, Alankomaiden, Luonnon ja luonnonvarojen suojelun kansainvälisen liiton (IUCN) Alankomaiden komitean sekä FAO:n avustustarjoukset, D. toivoo, että planeettamme viimeiset trooppiset metsät suojellaan; jos niitä hyödynnetään, se on toteutettava kestävällä tavalla, E. ymmärtää Surinamin hallituksen toiveen käyttää omia luonnonvarojaan vaikean taloudellisen, sosiaalisen ja poliittisen tilanteen parantamiseksi, Euroopan parlamentti, joka 1. Pyytää Surinamin hallitusta peruuttamaan maa-alueiden myöntämisen MUSA- ja BERJAYA- ja SURIATLANTIC-yrityksille; 2. Pyytää Surinamin hallitusta hyväksymään IDB:n tarjoukset ja erityisesti tarjouksen, joka koskee kansainvälisen säätiön perustamista, jonka kautta maa- alueiden myöntämisen lykkääminen maksetaan, ja käyttämään tämän ajan sellaisen tehokkaan infrastruktuurin rakentamiseksi, joka takaa sen, että Surinamin metsien hyödyntäminen toteutetaan kestävällä tavalla; 3. Pyytää Surinamin hallitusta suhtautumaan myönteisesti lukuisiin kansainvälisiin tarjouksiin, joilla pyritään auttamaan maata laatimaan kestävä metsäpolitiikka; 4. Pyytää Surinamin hallitusta järjestämään, sen jälkeen kun kestävä metsäpolitiikka on saatu aikaan, kansainvälisen huutokaupan, johon kaikki luotettavat metsäyhtiöt voivat osallistua ja jonka jälkeen myönnetään maa- alueita sellaisille yrityksille, joilla on luotettava asema kestävän metsien hyödyntämisen alalla; 5. Pyytää Euroopan komissiota osallistumaan kyseiseen kansainväliseen säätiöön; 6. Pyytää Surinamin kansalliskokouksessa työskenteleviä kollegoitaan olemaan myöntämättä maa-alueita MUSA-, SURIATLANTIC- ja BERJAYA-yrityksille ja rohkaisemaan maan hallitusta, jotta se omaksuisi tässä toimintaohjelmassa esitetyt periaatteet; 7. Ilmoittaa, että GLOBE:n jäsenet tekevät kaikkensa avustaakseen Surinamia sen kehittäessä todella kestävää metsäpolitiikkaa; 8. Kehottaa puhemiestään välittämään tämän päätöslauselman neuvostolle, komissiolle, jäsenvaltioiden hallituksille ja Surinamin hallitukselle.
Virallinen lehti nro C 269 , 16/10/1995 s. 0172



B4-1113 ja 1150/95 Päätöslauselma turvapaikkakaupunkien verkoston tukemisesta Euroopan parlamentti, joka A. palauttaa mieliin Euroopan parlamentin kannat toiminnassa sananvapauden puolesta ja rasismia, muukalaisvihaa, antisemitismia, poliittista ja uskonnollista vainoa ja suvaitsemattomuuden kaikkia muotoja vastaan, B. ottaa huomioon Kansainvälisen kirjoittajien parlamentin aloitteen turvapaikkakaupunkien verkoston luomiseksi uhattuja ja vainottuja kirjoittajia varten, jota tukivat erityisesti Euroopan neuvosto ja Euroopan paikallisten ja alueellisten viranomaisten kongressi, C. ottaa huomioon Sintrassa 29. maaliskuuta 1995 kokoontuneen Maailman runoilijajärjestön 11. kongressin täysistunnon päätöslauselman nro 5, D. ottaa huomioon suvaitsemattomuuden kaikkien muotojen maailmanlaajuisen kasvun, jotka kohdistuvat erityisesti ajattelukykyyn ja luomisen vapauteen ja jotka ilmenevät lukuisina tosiasiallisesta sensuurista johtuvina hyökkäyksinä, Euroopan parlamentti, joka 1. Ilmaisee tukensa aloitteelle turvapaikkakaupunkien verkoston luomiseksi Euroopan unionissa; 2. Uskoo, että tämä tuki on osa sen toimintaa sen tukiessa ihmisoikeuksia ja vastustaessa vanhoissa ja uusissa muodoissa ilmenevää suvaitsemattomuuden elpymistä, joka uhkaa, usein väkivaltaa käyttäen, ajatuksen-, luomisen ja sananvapautta; 3. Suhtautuu myönteisesti päätökseen, jonka sellaiset eurooppalaiset kaupungit kuin Almería, Amsterdam, Berliini, Helsinki, Strasbourg, Venetsia ja Sintra ovat tehneet turvapaikkakaupunkien verkostoon liittymiseksi; 4. Pyytää Euroopan kaupunkeja allekirjoittamaan peruskirjassa mainitut sitoumukset ja liittymään turvapaikkakaupunkien verkostoon; 5. Pyytää komissiota ryhtymään toimiin ohjelmien rahoittamiseksi ja pyytää budjettivaliokuntaa varmistamaan, että toimenpiteisiin ryhdytään vuoden 1996 talousarviossa; 6. Kehottaa puhemiestään välittämään tämän päätöslauselman komissiolle, neuvostolle, Euroopan neuvoston pääsihteerille, Euroopan paikallisten ja alueellisten viranomaisten kongressille ja Kansainväliselle kirjoittajien parlamentille.
Virallinen lehti nro C 151 , 19/06/1995 s. 0284



B4-0752, 0776, 0787, 0803 ja 0818/95 Päätöslauselma Guinean vaaleista Euroopan parlamentti, joka - ottaa huomioon aikaisemmat Guineaa koskevat päätöslauselmansa, A. katsoo, että Guineassa pidetään kesäkuun 11. päivänä 1995 ensimmäiset parlamentaariset monipuoluevaalit, mikä on maan tilaisuus vakuuttaa demokraattisuuttaan, B. on ihmisoikeuksia puolustavien eri järjestöjen ja erityisesti Amnesty Internationalin vuoden 1994 kertomuksen ansiosta tietoinen Guinean tasavallan poliittisesta tilanteesta ja oppositiovoimien tukahduttamisesta, C. korostaa tahtoaan edistää sekä yksilökohtaisten että kollektiivisten ihmisoikeuksien kunnioittamista ja on vakuuttunut, että unionin ja kolmansien maiden yhteistyön on perustuttava näiden oikeuksien kunnioittamiseen, D. korostaa, että on tarpeen saada aikaan Guineassa todellinen luottamuksen ja vapauden ilmapiiri, jotta tulevat parlamenttivaalit voidaan toimittaa moitteettomasti, E. toivoo, että kesäkuun 11. päiväksi 1995 suunnitellut vaalit toimitetaan täysin puolueettomasti, jotta varmistettaisiin sosiaalinen rauha ja kestävä politiikka Guineassa, F. katsoo, että EU:n on autettava varmistamaan, että kyseiset vaalit toimitetaan täyden vapauden ja avoimuuden vallitessa, jotta taataan Guinealle rauhanomainen ja demokraattinen tulevaisuus, 1. Pitää ensiarvoisen tärkeänä, että Guineassa tapahtuu todellinen demokraattinen uudistus ja toivoo, että kesäkuun 11. päivän vaalit toimitetaan rauhanomaisessa ilmapiirissä ja täysin puolueettomasti; 2. Vaatii, että sananvapaus ja oikeus saada tietoja varmistetaan erityisesti parlamenttivaalien osalta; 3. Päättää lähettää tulevan kesäkuun vaaleihin Euroopan parlamentin tarkkailijaryhmän vähintään 10 päivää ennen äänestystä; 4. Pyytää järjestämään kansainvälisen tutkimuksen, jotta voitaisiin paljastaa poliittisten oikeuksien loukkaukset Guinean tasavallassa; 5. Kehottaa puhemiestään välittämään tämän päätöslauselman neuvostolle, komissiolle, AKT:n ja EU:n yhteisen edustajakokouksen puheenjohtajille, Afrikan yhtenäisyysjärjestölle sekä Guinean tasavallan hallitukselle.
Virallinen lehti nro C 056 , 06/03/1995 s. 0113



B4-0220/95 Päätöslauselma ihmisoikeuksista Turkissa ja valtion turvallisuustuomioistuimen syytteet, joiden mukaan kirjailija Yashar Kemal on levittänyt «separatistista propagandaa» Istanbulissa The European Parliament, A. whereas, on 13 January 1995, the State Security Court in Istanbul ordered an investigation of the Turkish writer Yashar Kemal and, on 23 January, decided to institute proceedings against him on the grounds of 'separatist propaganda', B. whereas the reason for this action is an article by the aforementioned writer published in the 2 January 1995 edition of the German weekly Der Spiegel, in which he condemned Ankara's crackdown on Turkey's Kurdish minority and criticized the ambivalent tone of the authorities' voice, which is conciliatory towards the West but ruthless within Turkey's own frontiers, C. whereas Turkey is a member of the Council of Europe and has signed and ratified the European Convention for the Protection of Human Rights (ECHR), D. whereas systematic persecution of writers, journalists and intellectuals is continuing under the current Turkish Government, E. whereas the number of people arrested and imprisoned in Turkey for 'the offence of holding a particular opinion' continues to grow, F. whereas, under the Turkish anti-terrorism law, the 'offence of separatist propaganda', with which Yashar Kemal has been charged, is punishable by two to five years' imprisonment and a heavy fine, G. whereas the writer, who is 72 years old, acts as his country's conscience and was imprisoned soon after the military coup in March 1971 for having criticized the social situation in his country, The European Parliament, 1. Emphatically condemns the charging of Yashar Kemal; 2. Considers that the charge of 'separatist propaganda' brought against him is totally unjustified and that the article in Der Spiegel does not contain any objective element which would give grounds for such a charge; 3. Considers, therefore, that this action is tantamount to a political trial and constitutes a serious violation of human rights and the right of freedom of expression; 4. Deems such proceedings to be unworthy of a country which claims to be democratic and which is associated with the European Union; 5. Calls on the Council and the Commission to bring pressure to bear on the Turkish authorities in order to ensure that Turkey shows greater respect for human rights and that all proceedings against the author Yashar Kemal are dropped; 6. Recalls and reaffirms its previous resolutions on the human rights situation in Turkey and, in particular, its resolutions of 29 September 1994 ((OJ C 305, 31.10.1994, p. 95.)) and 15 December 1994 ((Minutes of that Sitting, Part II, Item 12.)) on the trial of Turkish Members of Kurdish origin of the Turkish Grand National Assembly; 7. Instructs its President to forward this resolution to the Council and Commission and to the Turkish Government.
30.

panee tilintarkastustuomioistuimen kertomuksesta merkille, että yhteisyritys perusti yksittäisten käyttäjätilien lisäksi käyttäjäryhmätilejä, joilla on virtuaalisia henkilöllisyyksiä ja joiden tarkoituksena oli helpottaa yhteisyrityksen paikallisten tietotekniikkasovellusten (DACC, IDM) hallinnointia, ja että asiointiin tarkoitettua ryhmätiliä, joka oli luotu yhteisyrityksen johtajaa varten, käytettiin vuoden 2020 loppuun saakka kuitenkin myös erilaisten tärkeiden asiakirjojen hyväksymiseen ja allekirjoittamiseen, mikä on vastoin yhteisyrityksen tieto- ja viestintätekniikan käyttöoikeuksien hallinnan perusperiaatteita, joiden mukaan käyttäjätilien on oltava yksilöllisiä liityttävä yhteen ainoaan käyttäjään, ja näin ollen se antaa kaikille ryhmätiliin kuuluville henkilöille mahdollisuuden suorittaa toimintoja, jotka on tarkoitettu yksinomaan toimivaltaisen tulojen ja menojen hyväksyjän suoritettavaksi; kehottaa yhteisyritystä tiedottamaan tästä vastuuvapauden myöntävälle viranomaiselle;
15.

panee huolestuneena merkille, että sukupuolten tasapuolinen edustus ei toteudu viraston ylemmässä johdossa, jossa 20 henkilöä 25:stä on miehiä (80 prosenttia) eikä viraston hallintoneuvostossa, jossa 60 henkilöä 80:stä on miehiä (75 prosenttia); panee edelleen merkille sukupuolijakauman viraston koko henkilöstössä, jossa 508 henkilöä 744:stä on miehiä (68,3 prosenttia); pyytää virastoa varmistamaan tulevaisuudessa sukupuolten tasapuolisen edustuksen johdon ja henkilöstön osalta; toistaa komissiolle ja jäsenvaltioille esittämänsä kehotuksen, että ne ottaisivat huomioon, että on tärkeää varmistaa sukupuolten tasapuolinen edustus nimitettäessä jäseniä viraston hallintoneuvostoon;